ཉེ་སྔོན་རྒྱ་གཞུང་གིས་ས་གནས་དེའི་བོད་མི་རྣམས་ལ་ྋགོང་ས་ྋསྐྱབས་མགོན་ཆེན་པོ་མཆོག་དང༌།རྒྱལ་དབང་ཀརྨ་པ།སྐྱབས་ཆེ་དགོན་པ་བཅས་ལ་ངོ་རྒོལ་རྒྱག་དགོས་སྐོར་གྱི་སློབ་གསོ་སྤྲོད་བཞིན་པའི་ཁོངས་སྐྱབས་ཆེ་དགོན་ལ་དགག་པ་རྒྱག་དགོས་དོན་ནི་སྐྱབས་ཆེ་དགོན་དེ་ཉིད་འཇོ་མདའ་རྫོང་ཁོངས་ཀྱི་དགོན་པ་ཆེ་གྲས་ཞིག་ཡིན་འདུག་པས་དགོན་པ་ཆེ་བ་དེ་གནོན་ཐུབ་པ་ཡིན་ཚེ་ཆུང་བ་རྣམས་རང་བཞིན་གྱིས་འཇོམས་འགྲོ་རྒྱུ་ཡིན་པའི་ངན་འཆར་དང༌།མ་ཟད་ཁ་སྔོན་དགོན་དེར་རྒྱལ་གཅེས་ཆོས་གཅེས་ཟེར་བའི་སློབ་གསོ་སྤྲོད་འཆར་སྐབས་དགོན་དེའི་གཅོད་རྒན་སྤྲུལ་སྐུ་སོགས་བླ་སྤྲུལ་ཆེ་གྲས་རྣམས་ཀྱིས་ྋགོང་ས་མཆོག་ལ་མཚན་སྨད་ཞུ་རྒྱུའི་ས་རྟགས་རྩ་བ་ནས་བསྐྱོན་མེད་པ་དང༌།གྲྭ་མང་སུས་ས་རྟགས་བརྒྱབ་ན་དགོན་པའི་སྒྲིག་ཁོངས་ནས་ཕྱིར་འབུད་གནང་རྒྱུ་ཡིན་ཚུལ་སོགས་གསུངས་པར་བརྟེན་དགོན་དེར་རྒྱ་དམག་སྡོད་བཞིན་པ་དང་དགག་པ་རྒྱག་དགོས་སྐོར་སོགས་བཤད་ཀྱི་ཡོད་འདུག